Diari Oficial de la Generalitat Valenciana


Sumari del DOGV 7737, del 09-03-2016 (2016/1671)

RESOLUCIÓ de 29 de febrer de 2016, de la Direcció General Formació Professional i Ensenyaments de Règim Especial, per la qual s'adjudiquen els Premis Extraordinaris de Formació Professional, convocats per Resolució de 27 de octubre de 2015 corresponents al curs 2014-2015.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7737

Data del DOGV
:   09-03-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/1671


Data del document
:   29-02-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * distinció honorífica

RESOLUCIÓ de 29 de febrer de 2016, de la Direcció General Formació Professional i Ensenyaments de Règim Especial, per la qual s'adjudiquen els Premis Extraordinaris de Formació Professional, convocats per Resolució de 27 de octubre de 2015 corresponents al curs 2014-2015. [2016/1671]  
La Resolució de 27 d'octubre de 2015, de la Conselleria d'Educació, Investigació, Cultura i Esport (DOCV 30.10.2015), ha convocat per a la Comunitat Valenciana els Premis Extraordinaris de Formació Professional, per als estudiants que han finalitzat els seus estudis en el curs 2014-2015.  
La resolució esmentada estableix en la base sisena punt 2 de l'annex I que «el tribunal elevarà informe de valoració de sol·licituds i l'acta de qualificacions finals de tots els estudiants presentats a l'òrgan instructor, que a la vista de l'expedient i de l'informe formularà la proposta de resolució d'adjudicació dels premis extraordinaris de finalització d'estudis de Formació Professional de grau mitjà i superior, Direcció General de Formació Professional i Ensenyaments de Règim Especial, perquè, per delegació del conseller, el director general resolga, abans del 30 de març de 2016. Si en aquesta data no es dicta la resolució, les sol·licituds s'entendran desestimades».  
Vista la proposta formulada per l'òrgan instructor a què es refereix la base sisena de l'annex I de la Resolució de 27 d'octubre de 2015 i en virtut de les facultats que em concedeix la mateixa resolució, resolc:  
  
Primer  
Adjudicar els Premis Extraordinaris de Formació Professional per als estudiants que han finalitzat els seus estudis de grau mitjà en el curs 2014-2015, relacionats en l'annex I d'aquesta resolució.  
  
Segon  
Adjudicar els Premis Extraordinaris de Formació Professional per als estudiants que han finalitzat els seus estudis de grau superior en el curs 2014-2015, relacionats en l'annex II d'aquesta resolució.  
  
Tercer  
Els estudiants premiats rebran un diploma acreditatiu i els serà anotada esta distinció en el seu expedient acadèmic pel secretari o secretària del centre on figuren aquests.  
  
Quart  
Els estudiants que obtinguen Premi Extraordinari de Formació Professional de grau superior podran optar, prèvia inscripció, al Premi Nacional.  
  
Cinqué  
L'entrega de diplomes a l'alumnat es realitzarà en un acte públic en la Conselleria d'Educació, Investigació, Cultura i Esport, la data de la qual es comunicarà oportunament a les persones interessades.  
  
DISPOSICIONS FINALS  
  
Primera  
La present resolució produirà efectes l'endemà de la seua publicació en el Diari Oficial de la Comunitat Valenciana.  
  
Segona  
Contra la present resolució, que no esgota la via administrativa, es podrà interposar recurs d'alçada davant de la Secretaria Autonòmica d'Educació i Formació en el termini d'un mes a comptar de l'endemà de la seua publicació en el Diari Oficial de la Comunitat Valenciana, de conformitat amb els articles 114 i 115 de la Llei 30/1992, redacció feta per la Llei 4/1999 de Règim Jurídic de les Administracions Públiques i del Procediment Administratiu Comú.  
  
València, 29 de febrer de 2016. La directora general Formació Professional i Ensenyaments de Règim Especial: Marina Sánchez Costas.